CELEX: 32019D1941
Language: ro
Date: 2019-11-18 00:00:00
Title: Decizia (UE) 2019/1941 a Consiliului din 18 noiembrie 2019 privind poziția care urmează să fie adoptată, în numele Uniunii Europene, în cadrul Comitetului APE instituit prin Acordul interimar în vederea încheierii unui acord de parteneriat economic între Comunitatea Europeană și statele sale membre, pe de o parte, și partea Africa Centrală, pe de altă parte, în ceea ce privește adoptarea listei de arbitri

25.11.2019   
               
               
                  RO
               
               
                  Jurnalul Oficial al Uniunii Europene
               
               
                  L 303/26
               
            
         DECIZIA (UE) 2019/1941 A CONSILIULUI
         din 18 noiembrie 2019
         privind poziția care urmează să fie adoptată, în numele Uniunii Europene, în cadrul Comitetului APE instituit prin Acordul interimar în vederea încheierii unui acord de parteneriat economic între Comunitatea Europeană și statele sale membre, pe de o parte, și partea Africa Centrală, pe de altă parte, în ceea ce privește adoptarea listei de arbitri
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 207 alineatul (4) primul paragraf, coroborat cu articolul 218 alineatul (9),
         având în vedere propunerea Comisiei Europene,
         întrucât:
         
                     (1)
                  
                  
                     Acordul interimar în vederea încheierii unui acord de parteneriat economic între Comunitatea Europeană și statele sale membre, pe de o parte, și partea Africa Centrală, pe de altă parte (denumit în continuare „acordul”) (1), a fost semnat în numele Uniunii în temeiul Deciziei 2009/152/CE a Consiliului (2). Acordul se aplică cu titlu provizoriu din data de 4 august 2014.
                  
               
                     (2)
                  
                  
                     Conform articolului 85 alineatul (1) din acord, Comitetul APE trebuie să stabilească o listă cu persoane care doresc și sunt în măsură să îndeplinească funcția de arbitri.
                  
               
                     (3)
                  
                  
                     La următoarea sa reuniune anuală, Comitetul APE este invitat să adopte o decizie de stabilire a listei persoanelor care doresc și sunt în măsură să fie arbitri.
                  
               
                     (4)
                  
                  
                     Este oportun să se stabilească poziția care urmează să fie adoptată în numele Uniunii în cadrul Comitetului APE în ceea ce privește adoptarea respectivei decizii, în măsura în care aceasta va fi obligatorie pentru Uniune.
                  
               
                     (5)
                  
                  
                     Prin urmare, poziția Uniunii în cadrul Comitetul APE ar trebui să se bazeze pe proiectul de decizie atașat,
                  
               ADOPTĂ PREZENTA DECIZIE:
         
            Articolul 1
            Poziția care urmează să fie adoptată, în numele Uniunii, în cadrul Comitetului APE instituit prin Acordul interimar în vederea încheierii unui acord de parteneriat economic între Comunitatea Europeană și statele sale membre, pe de o parte, și partea Africa Centrală, pe de altă parte, se bazează pe proiectul de decizie a Comitetului APE privind adoptarea listei arbitrilor, atașată la prezenta decizie.
         
         
            Articolul 2
            Prezenta decizie intră în vigoare la data adoptării.
         
         
            Adoptată la Bruxelles, 18 noiembrie 2019.
            
               
                  Pentru Consiliu
               
               
                  Președintele
               
               J. LEPPÄ
            
         
         
            (1)  JO L 57, 28.2.2009, p. 2.
         
            (2)  Decizia 2009/152/CE a Consiliului din 20 noiembrie 2008 privind semnarea și aplicarea cu titlu provizoriu a Acordului interimar în vederea încheierii unui acord de parteneriat economic între Comunitatea Europeană și statele sale membre, pe de o parte, și partea Africa Centrală, pe de altă parte (JO L 57, 28.2.2009, p. 1).
      
      
         
            PROIECT DE
            DECIZIA nr. …/2019 A COMITETULUI APE
            instituit prin Acordul interimar în vederea încheierii unui acord de parteneriat economic între Comunitatea Europeană și statele sale membre, pe de o parte, și partea Africa Centrală, pe de altă parte
            din …
            privind adoptarea listei arbitrilor
            COMITETUL APE,
            având în vedere Acordul interimar în vederea încheierii unui acord de parteneriat economic între Comunitatea Europeană și statele sale membre, pe de o parte, și partea Africa Centrală, pe de altă parte (denumit în continuare „acordul”), semnat la Bruxelles la 22 ianuarie 2009 și aplicat cu titlu provizoriu începând din 4 august 2014, în special articolul 85 alineatul (1),
            întrucât:
            
                        (1)
                     
                     
                        Potrivit acordului și în conformitate cu prezenta decizie, partea Africa Centrală este compusă din Republica Camerun.
                     
                  
                        (2)
                     
                     
                        Acordul prevede că Comitetul APE trebuie să stabilească o listă cu 15 persoane care doresc și sunt în măsură să îndeplinească funcția de arbitri pentru soluționarea litigiilor care ar putea interveni între părți,
                     
                  ADOPTĂ PREZENTA DECIZIE:
            
               Articolul 1
               
                  (1)   Se stabilește lista celor 15 persoane care doresc și sunt în măsură să îndeplinească funcția de arbitru, în conformitate cu articolul 85 alineatul (1) din acord, astfel cum figurează în anexa la prezenta decizie.
               
               
                  (2)   Lista arbitrilor menționată la alineatul (1) este stabilită fără a aduce atingere normelor specifice prevăzute în acord sau care pot fi decise de Comitetul APE.
               
            
            
               Articolul 2
               Lista arbitrilor menționată la articolul 1 poate fi modificată printr-o decizie a Comitetului APE, adoptată în conformitate cu articolul 92 alineatul (4) din acord.
            
            
               Articolul 3
               Prezenta decizie intră în vigoare la data semnării.
            
            
               Adoptată la …, la data de …
               
                  
                     Pentru Republica Camerun
                  
                  
                     …
                  
               
               
                  
                     Pentru Uniunea Europeană
                  
                  
                     …
                  
               
            
         
      
      
         
            ANEXĂ
            
               LISTA ARBITRILOR [ARTICOLUL 85 ALINEATUL (1) DIN ACORD]
            
            Arbitrii selectați de partea Africa Centrală (Camerun):
            
                         
                     
                     
                        Doamna Mildred Alugu BEJUKA – Camerun
                     
                  
                         
                     
                     
                        Domnul Jean Michel MBOCK BIUMLA – Camerun
                     
                  
                         
                     
                     
                        Domnul Henri-Désiré MODI KOKO BEBEY – Camerun
                     
                  
                         
                     
                     
                        Domnul David NYAMSI – Camerun
                     
                  
                         
                     
                     
                        Domnul Sadjo OUSMANOU – Camerun
                     
                  Arbitrii selectați de partea Uniunea Europeană:
            
                         
                     
                     
                        Domnul Jacques BOURGEOIS – Belgia
                     
                  
                         
                     
                     
                        Domnul Claus-Dieter EHLERMANN – Germania
                     
                  
                         
                     
                     
                        Domnul Pieter Jan KUIJPER – Țările de Jos
                     
                  
                         
                     
                     
                        Domnul Giorgio SACERDOTI – Italia
                     
                  
                         
                     
                     
                        Domnul Ramon TORRENT – Spania
                     
                  Arbitrii selectați de comun acord de către cele două părți:
            
                         
                     
                     
                        Domnul Thomas COTTIER – Elveția
                     
                  
                         
                     
                     
                        Domnul Fabien GÉLINAS – Canada
                     
                  
                         
                     
                     
                        Doamna Merit E. JANOW – Statele Unite
                     
                  
                         
                     
                     
                        Doamna Anna KOUYATE – Mali
                     
                  
                         
                     
                     
                        Domnul Helge SELAND – Norvegia